CELEX: 32010D0214
Language: fi
Date: 2010-04-12 00:00:00
Title: 2010/214/: Komission päätös, annettu 12 päivänä huhtikuuta 2010 , Italian tasavallassa huhtikuussa 2009 tapahtuneen maanjäristyksen uhreille vastikkeetta jaettavien tai heidän käyttöönsä vastikkeetta annettavien tavaroiden tullittomasta tuonnista (tiedoksiannettu numerolla K(2010) 2227)

13.4.2010   
            
            
               FI
            
            
               Euroopan unionin virallinen lehti
            
            
               L 92/10
            
         KOMISSION PÄÄTÖS,
   annettu 12 päivänä huhtikuuta 2010,
   Italian tasavallassa huhtikuussa 2009 tapahtuneen maanjäristyksen uhreille vastikkeetta jaettavien tai heidän käyttöönsä vastikkeetta annettavien tavaroiden tullittomasta tuonnista
   (tiedoksiannettu numerolla K(2010) 2227)
   (Ainoastaan italiankielinen teksti on todistusvoimainen)
   (2010/214/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (1) ja erityisesti sen 76 artiklan,
   ottaa huomioon Italian tasavallan hallituksen 17 päivänä huhtikuuta 2009 ja 4 päivänä tammikuuta 2010 esittämän pyynnön Italian tasavallassa huhtikuussa 2009 tapahtuneen maanjäristyksen uhreille vastikkeetta jaettavien tai heidän käyttöönsä vastikkeetta annettavien tavaroiden tullittomasta tuonnista,
   sekä katsoo seuraavaa:
   
               (1)
            
            
               Maanjäristys on asetuksen (EY) N:o 1186/2009 XVII luvun C jaksossa tarkoitettu katastrofi, minkä vuoksi olisi perusteltua antaa lupa mainitun asetuksen 74–80 artiklassa säädetyt vaatimukset täyttävien tavaroiden tullittomaan tuontiin.
            
         
               (2)
            
            
               Jotta komissio saisi asianmukaisesti tiedot tullittomasti tuotujen tavaroiden käytöstä, Italian tasavallan hallituksen olisi toimitettava tiedoksi toimenpiteet, joita se toteuttaa estääkseen kyseisten tavaroiden käytön muuhun kuin niille sallittuun tarkoitukseen.
            
         
               (3)
            
            
               Komissiolle olisi myös ilmoitettava tuonnin laajuus ja luonne.
            
         
               (4)
            
            
               Muita jäsenvaltioita on kuultu asetuksen (EY) N:o 1186/2009 76 artiklan mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Tavaroille, joita valtion elimet tai Italian toimivaltaisten viranomaisten hyväksymät organisaatiot tuovat vapaaseen liikkeeseen luovutettaviksi jakaakseen ne vastikkeetta Italian tasavallassa huhtikuussa 2009 tapahtuneen maanjäristyksen uhreille tai luovuttaakseen ne vastikkeetta heidän käyttöönsä siten, että tavarat säilyvät mainittujen organisaatioiden omistuksessa, myönnetään vapautus asetuksen (EY) N:o 1186/2009 2 artiklan 1 kohdan a alakohdassa tarkoitetuista tuontitulleista.
   2.   Tavaroille, joita avustusjärjestöt tuovat vapaaseen liikkeeseen luovutettaviksi tyydyttääkseen toimintansa aiheuttamat tarpeet, myönnetään niin ikään tuontitullittomuus.
   2 artikla
   Italian tasavallan hallituksen on toimitettava komissiolle tiedoksi viimeistään 30 päivänä kesäkuuta 2010 luettelo 1 artiklan 1 kohdassa tarkoitetuista hyväksytyistä organisaatioista.
   3 artikla
   Italian tasavallan hallituksen on ilmoitettava komissiolle viimeistään 30 päivänä kesäkuuta 2010 kaikki tiedot sellaisten tavaroiden luonteesta ja paljouksista pääluokittain jaoteltuina, joille on myönnetty tuontitullittomuus 1 artiklan nojalla.
   4 artikla
   Italian tasavallan hallituksen on toimitettava komissiolle viimeistään 30 päivänä kesäkuuta 2010 tiedoksi toimenpiteet, joita se toteuttaa varmistaakseen, että asetuksen (EY) N:o 1186/2009 78, 79 ja 80 artiklaa noudatetaan.
   5 artikla
   Tämän päätöksen 1 artiklaa sovelletaan tuontiin joka on tapahtunut tai tapahtuu 6 päivän huhtikuuta 2009 ja 31 päivän toukokuuta 2010 välisenä aikana.
   6 artikla
   Tämä päätös on osoitettu Italian tasavallalle.
   
      Tehty Brysselissä 12 päivänä huhtikuuta 2010.
      
         
            Komission puolesta
         
         Algirdas ŠEMETA
         
            Komission jäsen
         
      
   
   
      (1)  EUVL L 324, 10.12.2009, s. 23.